**Penubuhan Empayar Turki Uthmaniyah** (1299–1453) merujuk kepada zaman bermulanya Kesultanan Rom mula lemah di akhir abad ke-13 hingga kemerosotan Empayar Byzantium dan Pembukaan Kustantiniyah pada 1453. Semasa penubuhan dan perkembangan Empayar Uthmaniyah, karakteristik empayar ini tidak boleh disoal lagi lebih-lebih lagi semasa pemerintahan Sultan Muhammad al-Fatih. Hal ini menjadikan Empayar Uthmaniyah istimewa dalam sejarah ketamadunan manusia.

Sultan Muhammad al-Fatih
Sepanjang kurun ke-16, Empayar Uthmaniyah terus berkembang daripada segi wilayah dan kekuasaan dengan mengembangkan kekuasaan sehingga ke Afrika Utara di barat daya dan Parsi di sebelah timur. Semasa Pertempuran Chaldiran, di sebelah timur Anatolia, (sekarang di barat Tabriz, Turki) pada tahun 1514, tentera Uthmaniyah di bawah pimpinan Sultan Selim I memenangi pertempuran menentang tentera Parsi. Hal ini memastikan keselamatan wilayah Uthmaniyah di sebelah timurnya. Selepas itu tumpuan Empayar Uthmaniyah beralih kepada bahagian barat empayar terbabit. Sultan Suleiman I, selepas menaiki takhta pada tahun 1520, mengetuai beberapa siri ketenteraan di Balkan. Di bawah Suleiman yang juga merupakan seorang strategis yang hebat, tentera Uthmaniyah mara ke utara dengan menguasai Belgrade (1521), mengalahkan Hungary (1526), dan menyerang Vienna (1529).

Kejayaan pengembangan kuasa Uthmaniyah pada kurun ke-16 adalah kerana kemahiran bersenjata api dan taktik peperangan di samping kesempurnaan sistem ketenteraan. Tentera Uthmaniyah juga amat mahir dalam melakukan serangan dan kepungan kerana serangan seperti ini mendatangkan kesan kemusnahan yang teruk terhadap musuh mereka.

Salah satu contoh terbaik untuk menunjukkan kemahiran mereka menyerang atau membuat pengepungan ialah semasa peristiwa penaklukan Kustantiniyah (kini Istanbul) pada tahun 1453. Semasa serangan terbabit, meriam-meriam besar digunakan bagi memusnahkan tembok yang tinggi dan tebal. Meriam-meriam ini diperbuat daripada gangsa dan dibawa berdekatan dengan kota ini menggunakan banyak tenaga manusia disamping penggunaan kerbau dan lembu kerana berat yang melampau meriam-meriam ini. Meriam-meriam ini kemudiannya ditanam di sebelah hujung bagi menyerap tekanan letupannya. Seorang panglima Austria pernah berkata bahawa tentera Uthmaniyah amat "kebal" semasa musim panas. Keterangan ini nyata benar memandangkan banyak kejayaan dicapai semasa kempen-kempen perangnya.

Rujukan
-------

Pautan luar
-----------

| * l
* b
* s
Topik berkaitan Turki |
| --- |
| Rakyat | Biografi | Puak Turkic · Orang Turki · Tokoh Turki | Atatürk · Ahmet Necdet Sezer · Recep Tayyip Erdoğan |
| Sejarah | Kesultanan Rûm · Beylik Turki Anatolia · Empayar Uthmaniyyah (Kebangkitan • Pengembangan • Ketidakkembangan • Kejatuhan • Pembubaran) · Sejarah Republik (Perang Kemerdekaan • Zaman Parti-Tunggal • Zaman Pelbagai-Parti) · Sejarah ketenteraan · Sejarah perlembagaan  · Sejarah ekonomi · Garis masa |
| Politik dan kerajaan | Republik Turki · Presiden · Perdana Menteri  · Parlimen · Majlis Menteri · Parti politik · Pilihan raya · Hubungan luar negara · Ketenteraan · Sekularisme |
| Sistem Undang-undang | Perlembagaan · Mahkamah Perlembagaan · Penguatkuasaan polis |
| Geografi | Pelancongan | Anatolia · Kawasan · Provinsi · Daerah · Bandar · Alam sekitar · Gunung · Pulau · Sungai · Riviera Turki |
| Ekonomi | Pengangkutan | Perindustian · Syarikat · Bursa Saham · Bank Negara · Bank · Kesatuan Kastam KE · Projek Anatolia tenggara · Lira baru | Keretapi · Penerbangan |
| Demografi | Bahasa Turki · Pendidikan · Agama · Diaspora Turki · Imigresen · Hak manusia |
| Budaya | Seni bina · Seni · Pawagam · Masakan · Tarian · Pesta · Tradisi rakyat · Cuti am · Kesusasteraan · Muzik · Sukan · Teater |
| Media | Surat khabar · Stesen radio · Televisyen |
| Lambang | Lambang · Bendera · Lagu kebangsaan |
| Portal Turki |